Oficiālais Vēstnesis L 233 , 24/08/1978 Lpp. 0015 - 0016

Speciālizdevums somu valodā: Nodaļa 16 Sējums 1 Lpp. 0041

Speciālizdevums grieķu valodā Nodaļa 05 Sējums 3 Lpp. 0026

Speciālizdevums zviedru valodā: Nodaļa 16 Sējums 1 Lpp. 0041

Speciālizdevums spāņu valodā: Nodaļa 06 Sējums 2 Lpp. 0044

Speciālizdevums portugāļu valodā Nodaļa 06 Sējums 2 Lpp. 0044



Padomes lēmums (1978. gada 25. jūlijs), ar ko izveido Zobārstu izglītības padomdevēju komiteju (78/688/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Komisijas iesniegto lēmuma projektu, tā kā 1974. gada 6. jūnija Rezolūcijā par diplomu, sertifikātu un citu kvalifikāciju apliecinošu dokumentu savstarpēju atzīšanu Padome paziņoja, ka atbalsta padomdevēju komiteju izveidi; tā kā sakarā ar diplomu, kvalifikāciju apliecinošu dokumentu savstarpēju atzīšanu zobārstniecībā ir svarīgi nodrošināt salīdzināmu izglītības prasību standartu; tā kā šā mērķa sasniegšanai ir vēlams izveidot padomdevēju komiteju, kas sniegtu padomus Komisijai, IR PIEŅĒMUSI ŠO LĒMUMU. 1. pants Komisijā izveido Zobārstu izglītības padomdevēju komiteju, šeit turpmāk "komiteja". 2. pants 1. Komitejas uzdevums ir palīdzēt Kopienā nodrošināt salīdzināmu zobārstu izglītības prasību standartu gan attiecībā uz zobārstu izglītību, gan attiecībā uz specializētajā zobārstniecībā praktizējošo ārstu apmācību. 2. Tā veic šo uzdevumu, jo īpaši ar šādiem līdzekļiem: - plašu informācijas apmaiņu par izglītības metodēm, kā arī attiecībā uz dalībvalstīs apstiprināto teorētisko un praktisko kursu saturu, līmeni un struktūru, - viedokļu apmaiņu un konsultācijas ar mērķi panākt kopēju izpratni par standartu, kas jāsasniedz zobārstu izglītībā, un, vajadzības gadījumā, par šādas izglītības struktūru un saturu, - pastāvīgu izvērtējumu attiecībā uz to, kā zobārstu izglītībā tiek ņemtas vērā pārmaiņas zobārstniecības zinātnē un mācīšanas metodēs. 3. Komiteja nosūta Komisijai un dalībvalstīm savus atzinumus un ieteikumus, kā arī, kad uzskata par vajadzīgu, priekšlikumus grozījumiem noteikumos, kas attiecas uz zobārstu izglītību, jo īpaši attiecībā uz Direktīvu 78/686/EEK [1] un Direktīvu 78/687/EEK [2]. 4. Komiteja konsultē Komisiju visos citos jautājumos, ko Komisija var tai iesniegt zobārstu izglītības jomā. 3. pants 1. Šajā komitejā ir trīs pārstāvji no katras dalībvalsts: - viens eksperts no zobārstniecībā praktizējošo darbinieku vidus, - viens eksperts no augstskolu attiecīgajām fakultātēm vai līdzvērtīgām iestādēm, - viens eksperts no dalībvalstu kompetentajām iestādēm. 2. Katram pārstāvim ir viens vietnieks. Vietnieki var apmeklēt komitejas sanāksmes. 3. Locekļus un vietniekus, kas minēti 1. un 2. punktā, izraugās dalībvalstis. Pārstāvjus, kas minēti 1. punkta pirmajā un otrajā ievilkumā, un to vietniekus izraugās pēc praktizējošo ārstu organizācijas un augstskolu attiecīgo fakultāšu vai līdzvērtīgu iestāžu priekšlikuma. Šādi izraudzītus pārstāvjus un vietniekus ieceļ Padome. 4. pants 1. Komitejas locekļu pilnvaru laiks ir trīs gadi. Pēc šā termiņa beigām komitejas locekļi turpina pildīt savus pienākumus, kamēr viņu vietā nestājas citi locekļi vai viņu pilnvaras neatjauno. 2. Locekļa pilnvaru termiņš var beigties, pirms beidzies trīs gadu termiņš, viņa atkāpšanās, nāves gadījumā vai, ja viņa vietā stājas cita persona, saskaņā ar 3. pantā paredzēto kārtību. Jaunu locekli izraugās uz attiecīgo pilnvaru laika atlikumu. 5. pants Komiteja no sava vidus ievēl priekšsēdētāju un divus priekšsēdētāja vietniekus. Tā pieņem savu reglamentu. Sanāksmju darba kārtību nosaka komitejas priekšsēdētājs saziņā ar Komisiju. 6. pants Komiteja var izveidot darba grupas un pieaicināt un pieļaut novērotājus vai ekspertus palīdzībai attiecībā uz visiem īpašajiem tās darba aspektiem. 7. pants Sekretariāta pakalpojumus Komitejai nodrošina Komisija. Briselē, 1978. gada 25. jūlijā Padomes vārdā — priekšsēdētājs K. Von Dohnanyi [1] OV L 233, 24.8.1978., 1. lpp. [2] OV L 233, 24.8.1978., 10. lpp. --------------------------------------------------